סימון שאהין

סימון שאהין (בערבית: سيمون شاهين; נולד ב-1955) הוא מלחין, נגן עוד וכינור ומלחין פלסטיני-אמריקאי.

ביוגרפיה 
שאהין נולד בתרשיחא למשפחה ערבית קתולית. כשהיה בן שנתיים עברה משפחתו לחיפה. הוא למד במנזר הכרמליתי בעיר. אביו, חכמת שהין, היה נגן ומורה למוזיקה. שאהין החל לנגן בגיל 5 בעוד ואחר מכן למד לנגן גם בכינור. הוא למד באוניברסיטת תל אביב ספרות ערבית ומוזיקה. אחר כך המשיך ללימודי תואר ראשון באקדמיה למוסיקה ולמחול בירושלים, אותם סיים ב-1978. בשנת 1980 הוא היגר לארצות הברית ומאז חי ופועל משם.
הוא למד נגינה במכון מנהטן למוזיקה ומוזיקולוגיה וחינוך מוזיקלי באוניברסיטת קולומביה וכן קיבל אזרחות אמריקאית.

שאהין הלחין פסקולים למספר סרטים וייסד בניו יורק פסטיבל שנתי של מוזיקה ערבית בעיר. הוא הופיע יחד עם הצ’לן הישראלי, אוהד בר-דוד  תחת הכותרת "דיאלוג מוזיקלי ישראלי-ערבי", הופעה המשלבת מלודיקה ערבית יחד עם מוזיקה יהודית עם השפעות ישראליות ומזרח אירופאיות. שאהין הופיע מספר פעמים בישראל. ב-2007 הופיע במרכז הקונגרסים עם להקתו "קנטרה" לרגל מאה שנה למנזר הכרמליתי בחיפה.

קישורים חיצוניים 

 

 קלאסיקה ערבית בעיר המנותקת, נעם בן זאב, הארץ

נגני עוד
כנרים ישראלים
כנרים אמריקאים
ערבים נוצרים ישראלים
מהגרים מישראל לארצות הברית
אמריקאים ממוצא פלסטיני
מלחינים אמריקאים במאה ה-20
מלחינים אמריקאים במאה ה-21
בוגרי אוניברסיטת תל אביב
בוגרי האקדמיה למוסיקה ולמחול בירושלים
בוגרי בית הספר מנהטן למוזיקה
אמריקאים שנולדו ב-1955
ישראלים שנולדו ב-1955